open-index/open-wikipedia-markdown huggingface dataset:
Svalbardbutikken

**Svalbardbutikken** **Coop** er et varehus og den eneste dagligvareforretningen i Longyearbyen på Svalbard. Den er eid og drevet av Coop Svalbard BA. Svalbardbutikken har avdelinger for dagligvarer, ferskvarer, kiosk/taxfree og souvenir/gave/parfyme. Tidligere hadde Svalbardbutikken også en avdeling for elektronikk, men den ble nedlagt i mai 2010. Vinmonopolet i Longyearbyen, Nordpolet, holder til i Svalbardbutikken. Coop Svalbard driver også Svalbardkiosken ved Svalbard lufthavn.

Svalbardbutikken ble etablert i 1992, og overtok dagligvaresalget fra proviantlageret Provianten, som var bygd i 1950. Provianten sluttet med matsalg da Svalbardbutikken startet opp.

Det at forretningen ligger på Svalbard, adskilt fra resten av Norge, gir noen uvanlige virkninger på prisnivået. Svalbard er taxfreeområde, og alkoholholdige varer og tobakksvarer er derfor billigere enn i Fastlands-Norge. I sommerhalvåret fraktes tørr- og frysevarer til Svalbard med båt, og slike varer kan derfor koste omtrent det samme der som på fastlandet. Men ferskvarer er dyrere på Svalbard enn i andre deler av Norge, fordi alt av ferskvarer til Svalbard må fraktes inn med fly. Avhengigheten av flyfrakt gjør også at Svalbardbutikken og andre butikker på Svalbard kan gå tomme for enkelte varer når været er for dårlig til at fly kan lande.

Det er ikke pant på tomflasker og drikkebokser i Longyearbyen. Det fantes tidligere en panteordning på samme måte som på fastlandet, men den ble avsluttet i 2000 fordi det var for dyrt å transportere tomflasker og bokser til fastlandet for gjenbruk.

## Referanser


## Eksterne lenker
*Svalbardbutikken (hjemmeside)
*NRK: Her er melka dyrere enn øl (6. mai 2012)
*Dagligvarehandelen: Avgiftsfrie fristelser i Arktis (16. august 2004)
*Svalbardposten: Vil skille Nordpolet fra Svalbardbutikken (1. oktober 2010)
Stigmella sorbi

***Stigmella sorbi*** er en sommerfugl som tilhører familien dvergmøll (Nepticulidae). Den har larver som minerer i bladene på rogn og andre trær i rosefamilien. Den er funnet over hele Norge.

## Utseende
En liten (vingespenn 6-7,5 millimeter) møll, likevel forholdsvis stor til dvergmøll å være. Denne arten er forholdsvis smalvinget og slankbygd. Hodet er kledt med lysbrune, hårlignende skjell, det store, første antenneleddet og kragen er skittenhvite. Kroppen og forvingene er lyst brunlige. Forvingen har et litt diffust, lyst tverrbånd i den ytre delen. Bakvingen er lyst gråbrun.
 
## Levevis
Larven minerer i bladene til busker og trær i rosefamilien, blant andre rogn (*Sorbus aucuparia*), mispel (*Cotoneaster* spp.) og eple (*Malus* spp.). Arten har én generasjon hvert år, de voksne flyr i mai-juni. Denne arten kan av og til forekomme i svære mengder, opp til hundre larver i ett enkelt blad, og gjøre at rognetrærne blir helt brune.

## Utbredelse
Arten er utbredt i Nord-Europa. I Norge er den funnet over hele landet bortsett fra Finnmark.
## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Overfamilien Nepticuloidea
******** Familien dvergmøll, Nepticulidae
********* Underfamilien Nepticulinae
********** Stammen Nepticulini
*********** Slekten *[[Stigmella]]* Schrank, 1802  – 45 arter i Norge
************ *Stigmella sorbi* (Stainton, 1861)

## Kilder
* Bengtsson, B.Å., Palmqvist, G. og Johansson, R. (2008) Nationalnyckeln till Sveriges flora och fauna. Fjärilar: Käkmalar – säckspinnare. Side 181-183. ISBN 978-91-88506-60-3
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/s/stigmella_sorbi.html
* *Stigmella sorbi* på UK moths: https://web.archive.org/web/20120514084615/http://ukmoths.org.uk/show.php?bf=66
## Eksterne lenker
*
Napola (film)

***Napola*** (originaltittel: *Napola – Elite für den Führer)* er en tysk dramafilm fra 2004 regissert av Dennis Gansel. Filmen skildrer livet til en tysk tenåringsgutt som går på en Napola-skole (en nasjonalsosialistisk skole) under andre verdenskrig. Filmen er en anti-krigsfilm som tar for seg de følelsesmessige mørke aspektene ved krig. Den er basert på livet til regissørens bestefar. Hovedrollen spilles av Max Riemelt.

## Handling
Filmen starter da hovedpersonen Friederich skal gå fra jobb. Deretter vises Frederich syklende gjennom en tydelig bombet bydel for å komme seg på boksetrening, et gjennomgående tema, da dette er viktig for hovedpersonen. På boksetreningen skal Frederich bokse mot en elev fra Potsdam på sin Napola-skole. Han blir slått ettersom han viser empati for motstanderen og viser tvil når han blir nødt til å gi Napola-eleven en «knock out». Likevel blir Frederichs opptreden i bokseringen lagt merke til av en av Napola-læreren som i garderoben etter kampen oppfordrer Friederich til å søke på opptaket til Napola-skolen.  Neste dag drar Friederich til opptaksprøven og kommer inn med god margin ettersom han både er atletisk og arisk ren. På kveldstid tar Friederich dette opp med sin far som nekter han å dra ettersom det er bestemt at han snart skal starte som lærling på samme fabrikk som faren jobber på. Likevel sniker Friedrich seg ut neste morgen uten at faren ser det og kommer seg på egen hånd frem til Napola-skolen.

På Napola skolen føler Friederich seg hjemme i starten, men etter å ha fått en anti-nazistisk venn som er blitt tvunget til å gå på skolen, blir Friederichs tanker satt på prøve. Videre skildrer filmen det typiske livet på disse Napola-skolene og hvor dramatisk et vennskap kan bli når to personer deler omsorgen for hverandre, men ikke ideologiske tanker. Filmen ender tragisk og åpent.

## Priser
*Beste film 2004, Viareggio Europa Cinema.
*Beste regi, Bayerischer Filmpreis.
*Beste skuespiller (Max Riemelt)
*Publikumsprisen, Hamptons Film Festival.

## Referanser


## Eksterne lenker
*
I’m a Loser (Beatles-sang)

**«I'm a Loser»** er en sang av The Beatles som ble skrevet av John Lennon, men offisielt kreditert Lennon/McCartney. I Storbritannia ble den først utgitt 4. desember 1964 på albumet *[[Beatles for Sale]]*. I USA ble den utgitt 15. desember 1964 på *[[Beatles '65]]*. Sangen var en av kandidatene til å bli en singel høsten 1964 helt til «I Feel Fine» ble valgt i stedet. Bob Dylan var inspirasjonen da Lennon skrev sangen.

## Innspilling

The Beatles spilte inn «I'm a Loser» 14. august 1964 i Abbey Road Studios. Tagning fire ble brukt til videre pålegg. Firesporsteip ble brukt. De spilte inn grunnkompet på spor 1 som besto av trommer, bass, akustisk gitar og elektrisk gitar. Ringo Starr la på tamburin og George Harrison sologitar på spor 2. Vokal på spor 3 og mer vokal samt munnspill på spor 4.

## Musikere og instrumenter

*John Lennon: akustisk gitar, munnspill, vokal
*Paul McCartney: bass, harmonivokal
*George Harrison: sologitar
*Ringo Starr: trommer, tamburin

## «I'm a Loser» versjoner fremført i BBC Radio

Versjonen fra *Top Gear*/*Saturday Club* programmene, ble valgt ut til utgivelsen av *[[Live at the BBC]]* (utgitt 1994). Den utgaven ble spilt på radio cirka en uke før utgivelsen av *Beatles for Sale*. BBC 1965-utgaven har ikke blitt utgitt offentlig, men har havnet på bootlegs. Det spesielle med sistnevnte versjon er at Lennon synger «beneath this wig I am wearing a tie» i stedet for «beneath this mask I am wearing a frown».

3. oktober 1964 var gruppen i The Granville Studio i London for å spille tre sanger foran et publikum. Dette ble filmet for det amerikanske TV-programmet *Shindig*. Publium besto kun av medlemmer fra deres offisielle Beatles Fan Club. De spilte blant annet «I'm a Loser» som ikke var offentlig utgitt verken da eller fire dager senere da programmet ble sendt på TV i USA. Ellers ble «I'm a Loser» spilt av The Beatles på sin sommerturne i Europa i juni/juli 1965.

## Coverversjoner

## Referanser


## Eksterne lenker
* Sangteksten (presentert på The Beatles' offentlige webside)
Aigues-Vives (Aude)

**Aigues-Vives** er en kommune i den nordøstlige delen av departementet Aude i regionen Occitanie sør i Frankrike. Kommunen befinner seg 14&nbsp;km fra Carcassonne. Arealet er 10,21&nbsp;km². Kommunens største tettsted bærer samme navn, og innbyggerne kalles «les Aigues-Vivois».

I et latinsk brev fra *Udulgarius*, abbed av Caunes (Minervois) til Roger Trencavel, vicomte av Carcassonne, datert til år 993 eller 994, er stedet omtalt som *Aquaviva*.

## Innbyggere

## Referanser


## Eksterne lenker
*
Kreuzberg (Berlin)

**Kreuzberg** er en 66&nbsp;meter høy ås i Berlin. Den har gitt navn til ortsteilen Kreuzberg og dessuten den administrative bydel Friedrichshain-Kreuzberg.

## Historie
De eldste skriftlige kilder hvor Kreuzberg nevnes er fra 1290. Historisk er åsen kalt Sandberg, Runder Weinberg og Tempelhofer Berg. Fra 1400-tallet ble det dyrket vin på åssidene av Kreuzberg, men en streng vinter i 1740 ødela vinstokkene. Tradisjonen ble ikke tatt opp igjen før ca 200 senere, og fra 1968 dyrkes vindruen Kreuz-Neroberger på  stedet.

Øverst på Kreuzberg ble 19. september 1818 nedlagt grunnsteinen for det tyske nasjonalmonumentet til minne om befrielseskrigene mot Frankrike fra 1813 til 1815. Minnesmerket er utført av Karl Friedrich Schinkel. 

## Etymologi
*Kreuzberg* er oversatt til norsk *Korsberget*. Minnesmerket har grunnriss formet som et kors og dette antas av noen å være navnets opphav. En annen teori om navnets opprinnelse er at det henspiller på det prøyssiske jernkorset øverst på monumentet.

## Bilder

Fil:Hintze Kreuzberg 1829.JPG |*Blick vom Kreuzberg* (Utsyn fra Kreuzberg). Maleri av Johann Heinrich Hintze (1829)
Fil:Kreuzberg Berlin Nationaldenkmal 2.jpg |Nasjonalminnesmerket på toppen av åsen, med jernkorset i toppen. 

## Referanser
Gyllent daggry

**Gyllent daggry** (på gresk Χρυσή Αυγή, *Khrysi Avgi*) er en kriminell nynazistisk organisasjon og et politisk parti i Hellas, ledet av Nikolaos Mikhaloliakos (Νίκος Μιχαλολιάκος, født 1957). Organisasjonen har uttrykt en militant motstand mot ukontrollert innvandring og sympati med det totalitære, fascistiske regimet til Ioannis Metaxas på 1930-tallet.

Den 7. oktober 2020 ble Gyllent daggry dømt for å være en kriminell organisasjon under dekke av et politisk parti.

## Historie
Bevegelsen ble grunnlagt i februar 1983 av Nikolaos Mikhaloliakos og ble politisk aktiv i 1993.

Gyllent daggry definerer seg selv som en «folkets nasjonalistbevegelse» og medlemmene som kompromissløse nasjonalister. Lederen er suveren. Partiets politiske motstandere kaller det ofte for nynazistisk, fascistisk og rasistisk. Ledelsen er beskyldt for å være holocaust-benektere, og medlemskap er bare åpent for ariere og folk av gresk slekt, det vil si med «spartansk blod». Medlemmene hilser hverandre med «hitlerhilsen». 

Den 28. september 2013 ble flere av de sentrale personer i Gyllent daggry, deriblant Nikolaos Mikhaloliakos arrestert og siktet for å ha opprettet en kriminell organisasjon. Dette skjedde som følge av en etterforskning av drapet på rapperen, og anti-fascisten Pavlos Fyssas. Som konklusjon i en rettssak som pågikk i fem og et halvt år ble 57 av 68 tiltalte partimedlemmer 14. oktober 2020 dømt til lange fengselsstraffer for drap, legemsbeskadigelse, våpenbesittelse og medlemskap i en kriminell organisasjon.

### Valgresultater
Gyllent daggry stilte første gang til valg i 1994, da både ved europaparlamentsvalget (0,11&nbsp;% oppslutning) og ved valget til Hellas' parlament (0,07&nbsp;% oppslutning). Ved parlamentsvalget i 2009 fikk partiet 0,29 prosent av stemmene. Det fikk sitt valggjennombrudd ved lokalvalget i 2010, da partiet fikk én representant innvalgt bystyret i hovedstaden Athen.

Gyllent daggry ble representert i Hellas' parlament første gang ved parlamentsvalget i mai 2012 og fikk da 21 representanter. Partiet fikk i juni 2012 innvalgt 18 representanter, i januar 2015 17 representanter og i september samme år, på nytt 18 representanter i nasjonalforsamlingen. Ved valget i 2019 falt partiet ut av Hellas' parlament.

Ved valget til Europaparlamentet i 2014 oppnådde Gyllent daggry to av Hellas' 21 representanter.

## Referanser


## Eksterne lenker
*
1. etappe av Giro d’Italia 2012

**1. etappe av [[Giro d'Italia 2012]]** ble kjørt den 5. mai 2012 og markerte starten på 95. utgaven av Giro d'Italia, som i år begynte i Herning i Danmark. Den 8,7 lange tempoetappen ble vunnet av Taylor Phinney, som fikk ikle seg den rosa ledertrøya, samtidig som han også tok ledelsen i poengkonkurransen og ungdomskonkurransen.

## Eksterne lenker
*  Resultater på gazzetta.it
*  Resultater på gazzetta.it
Hvidovre kirke

**Hvidovre kirke** er en dansk kirke med 114 sitteplasser på Hvidovre Kirkeplads i Hvidovre ca. seks km vest for København. 

Kirken ble bygget av krittsten omkring år 1150, og er en av Danmarks eldste romanske kirker. Sideskipet i bindingsverk ble bygget i siste halvdel av 1600-tallet. Navnet *Valbyskibet* oppsto, fordi sidebygningen skulle gi plass til Valbybøndene, som ikke lenger måtte være i Vor Frue kirke fordi de etter sigende drakk for meget. De to bemalte sandstenskongekroner, det ene på tårnet og det annet over våpenhusets dør, stammer fra Vesterport i København som ble nedrevet omkring 1857. Under svenskekrigene i 1658-59 ble kirken plyndret og brukt som hestestall. Taket ble fjernet og brukt til befestningsanlegg. Kirkens nåværende utseende stammer fra 1790. Kirkegården har knapt 100 bevaringsverdige gravminner.

## Inventar
Altertavlen er fra slutten av 1400-tallet. Døpefonten er romansk og trolig like gammel som kirken. Den befant seg i Nationalmuseet i over 100 år. Prekestolen er fra årene 1630-40, og skipsmodellen *Freden* fra 1919, skjenket av fiskeren Rudolf Olsen i glede over 1. verdenskrigs avslutning. Kirken har også et pietà fremstillet av billedhuggeren Hans Peder Pedersen-Dan. Kirkens lysestaker skal kunne ses på Nordiska Museet i Stockholm. 

Hvidovre kirke danner kulisse i den danske motstandsfilm *Der kom en dag* fra 1955.

## Referanser


## Eksterne lenker
* 
* hvidovrekirke.dk
Speaker

En **speaker** er en person som snakker i høyttalersystemet ved et arrangement, f.eks. et sportsarrangement.

Speakerens oppgave er å orientere publikum om viktige hendelser under arrangementet, alternativt å kommentere hele hendelsesforløpet. Speakere anvendes blant annet ved skirenn, fotball-, håndball- og ishockeykamper, motorsportkonkurranser og ved travløp.

Hvor mye speakeren snakker varierer fra idrett til idrett, noen idretter er det mer naturlig å kommentere hendelsesforløp på enn andre.

## Referanser


## Eksterne lenker
*
Speaker (andre betydninger)

**Speaker** kan vise til:

*Speaker ved et arrangement
*Parlamentspresident, ofte kalt *Speaker* på engelsk
**Speaker of the House, et politisk verv
**Speaker i Representantenes hus i USA
Live Fyrand

**Ragnhild Live Fyrand** (født 13. oktober 1942 i Drammen) er en norsk professor (dr.philos.) og forsker innen sosialt nettverk og helse. Hun er stipendiat tilknyttet forskningsavdelingen ved Diakonhjemmets høgskolesenter.

Fyrand er fra bydelen Gulskogen i Drammen. Hun ble utdannet sosionom i 1968.

## Referanser


## Eksterne lenker

* Hjemmeside
Nusrat Djahan Moské

**Nusrat Djahan Moské** er en moské i Hvidovre på Sjælland. 

Den ble bygget i årene 1966-67 som en av Nordens første moskéer av arkitekt Johan Zachariassen. Bygningen ble oppkalt etter Ahmadiyyabevegelsens grunnlegger Mirza Ghulam Ahmed´s hustru, og pengene til moskéen ble innsamlet av ahmadiyyaenes kvinneorganisasjoner fra hele verden. 

Kuppelen som hviler på fem søyler, var først belagt med himmelblå mosaikksten. Disse ble senere utskiftet med kobberplater. Oppføringen av en minaret ble aldri til noe.  

## Referanser
Zak Penn

**Zak Penn** (født 1968) er en amerikansk manusforfatter og filmregissør. 

## Karriere
Penn startet karrieren med å skrive historien til *[[Den siste actionhelten]]* fra 1994, som ble regissert av John McTiernan og som hadde Arnold Schwarzenegger i hovedrollen. Han skrev også manuset til *[[PCU]]* med Jeremy Piven samme år, i samarbeid med Adam Leff. I 1999 skrev han *[[Inspector Gadget]]* med Kerry Ehrin. Filmen hadde Matthew Broderick i hovedrollen som den klossete detektiven.

I 2001 fulgte han opp med å skrive *[[Behind Enemy Lines]]* med Owen Wilson og Gene Hackman, denne gangen sammen med David Veloz. Penn regidebuterte i 2004 med skrekkomedien *[[Incident at Loch Ness]]*, som han også skrev selv, sammen med Werner Herzog. Deretter var han manusforfatter i *[[Suspect Zero]]* (2004). Så vendte han tilbake som regissør og manusforfatter med komedien *[[The Grand (film)|The Grand]]*, som hadde Woody Harrelson og David Cross i to av hovedrollene.

Det han derimot er mest kjent for, er å skrive historier til Marvels superheltfilmer og spill. Først skrev han historien til *[[X2]]* (2003), oppfølgeren til *[[X-Men (film)|X-Men]]*. Han fulgte opp med å skrive manus til *[[Elektra (film)|Elektra]]* (2005) og *[[X-Men: The Last Stand]]* (2006), samt at han skrev historiene til spillene om *[[Fantastic Four (spill)|Fantastic Four]]* og *[[X-Men: The Official Game]]*. Deretter skrev han både historien og manuset til *[[The Incredible Hulk]]* (2008), og deretter historien til superhiten *[[The Avengers]]* (2012), sammen med Joss Whedon.

Han er også hanket inn til å skrive manuset til *[[The Karate Kid 2]]*, oppfølgeren til Harald Zwarts *[[The Karate Kid (2010)|The Karate Kid]]* (2010).

## Filmografi
### Filmer
* *[[The Karate Kid 2]]* (????) .... (manus)
* *[[The Avengers]]* (2012) .... (historie)
* *[[The Incredible Hulk]]* (2008) .... (manus)
* *[[The Grand (film)|The Grand]]* (2007) .... (regissør og manus)
* *[[X-Men: The Last Stand]]* (2006) .... (manus)
* *[[Elektra (film)|Elektra]]* (2005) .... (manus)
* *[[Suspect Zero]]* (2004) .... (manus)
* *[[Incident at Loch Ness]]* (2004) .... (regissør og manus)
* *[[X2]]* (2003) .... (historie)
* *[[Behind Enemy Lines]]* (2001) .... (manus)
* *[[Inspector Gadget]]* (1999) .... (manus)
* *[[PCU]]* (1994) .... (manus)
* *[[Den siste actionhelten]]* (1993) .... (historie)

### Fjernsyn
* *[[Alphias]]* (2011–12) .... (skaper)

### Spill
* *[[X-Men: The Official Game]]* (2006)
* *[[Fantastic Four (spill)|Fantastic Four]]* (2005)

## Referanser


## Eksterne lenker
*
Jaén (provins i Peru)

**Jaén** er en provins i regionen Cajamarca i det nordlige Peru. Den grenser til provinsen San Ignacio i nord, til provinsen Cutervo i sørøst, til provinsene Ferreñafe og Lambayeque i sørvest, til provinsene Bagua og Utcubamba i øst og til provinsen Huancabamba i vest. Provinshovedstaden er Jaén de Bracamoros.

## Politisk inndeling
Provinsen er delt inn i 12 distrikter.

## Referanser


## Eksterne lenker
* Censos Nacionales: XI de Población y VI de Vivienda 2007.
* http://www1.inei.gob.pe/biblioineipub/bancopub/Est/Lib0486/Libro.pdf under: 1.17 SUPERFICIE, POBLACION, DENSIDAD POBLACIONAL Y LA ALTITUD DE LA CAPITAL, SEGUN DEPARTAMENTO Y PROVINCIA, 2000]
* INEI: Dispositivo Legal de los Distritos: Cajamarca
Friisøen Skibsverft

**Friisøen Skibsverft** var et skipsverft på Frisøya.

Verftet ble etablert rundt 1850 av Anders Henriksen Friisø. Han bygget 30 skip frem til 1906, da skipsbyggingen opphørte. 17 av disse skipene ble bygd på Frisøya.

## Skuter bygget av Friisøen Skibsverft på Frisøya

## Referanser
Lalonde Gordon

**Lalonde Gordon** (født 25. november 1988) er en friidrettsutøver fra Trinidad og Tobago som konkurrerer i sprint.

På regionalt nivå har han en bronsemedalje på 4x400 meter stafett fra CAC Games (Sentralamerikanske og karibiske leker) 2010, sammen Zwede Hewitt, Gavyn Nero og Jarrin Solomon. Han har også en sølvmedalje fra CAC-mesterskapet (Sentralamerikanske og karibiske mesterskapet i friidrett) i 2011, sammen Jarrin Solomon, Deon Lendore og Renny Quow. 

Ved VM i friidrett innendørs 2012 fikk han bronse på 4 x 400 meter stafett, sammen Renny Quow, Jereem Richards og Jarrin Solomon. De løp da på ny nasjonal rekord med tiden 3:06,85. 

Gordon vant to olympiske bronsemedaljer i friidrett under OL-2012 i London. Han kom på tredjeplass på 400 meter og han var også med på stafettlaget fra Trinidad og Tobago som kom på tredjeplass på 4 x 400 meter stafett for menn bak Bahamas og USA. De andre på laget var Jarrin Solomon, Deon Lendore og Ade Alleyne-Forte.

## OL-medaljer
*  2012  London - Bronse i friidrett, 400 meter, menn  Trinidad og Tobago
*  2012  London - Bronse i friidrett, 4 x 400 meter, menn  Trinidad og Tobago

## Referanser


## Eksterne lenker
*
Hamarkameratene i 2006

**Sesongen 2006 spilte [[Hamarkameratene]]** i Tippeligaen. Det var den 20. sesongen laget spilte i den øverste divisjonen i norsk herrefotball. Laget ble ledet av Frode Grodås for første gang.

## Tabellen

## [[Tippeligaen 2006#Terminliste|Seriekamper]]

## [[Norgesmesterskapet i fotball for herrer 2006|Cupkamper]]

## Statistikk
### Målskårere
Sarpsborg 08 Fotballforening i 2012

**Sesongen 2012 spilte ** i Adeccoligaen. Laget endte på 2.-plass og rykket direkte opp til Tippeligaen 2013 sammen med .

## Tabellen

## Seriekamper

## Cupkamper

## Sarpsborg 08 2
Reservelaget til Sarpsborg 08 spilte i 2012 i 3. divisjon fotball for herrer, avdeling 1. Laget endte på 3.-plass med 49 poeng.

### 3. divisjon, avdeling 1

*  -  ble satt til 3-0 etter protest fra Nesodden. 
*  rykket ned da førstelaget rykket ned fra 2. divisjon
Kilde:
Tongli

**Tongli** (kinesisk: 同里, pinyin: *Tónglǐ*) er en storkommune i byfylket Wujiang i provinsen Jiangsu. Den ligger i utkanten av storbyen Suzhou.

Tongli er en av de mange kanalbyer som ligger i området mellom Shanghai og Suzhou. Den er blitt et viktig turistmål med sitt tette nettverk av kanaler og mange steinbroer. Inne i den historiske indre by er det enkelte klassiske kinesiske hager, som *Tuisi Yuan* fra den senere del av Qingdynastiets tid, og andre severdigheter, som *Jiayinhallen*, det tidligere hjem til 1900-tallsskuespilleren og hattesamleren Liu Yazi.

## Eksterne lenker
*
Ballerup kirke

**Ballerup kirke** (opprinnelig **Sct. Jacobs kirke**) er en middelalderkirke i romansk stil i Ballerup ca. 15 km nordvest for København. 

Kirken ble oppført i kampesten funnet på de omkringliggende jorder mellom 1200 og 1250, men er siden blitt endret flere ganger. Det opprinnelige flate tretak ble i begynnelsen av 1400-tallet erstattet med krysshvelvinger. I 1525 besluttet man seg for å utvide kirken mot vest med et tårn og et våpenhus. I 1885-86 fikk kirken tilføyet sakristi, sideskip og våpenhus.  

## Inventar
Døpefonten stammer formentlig fra kirkens oppførelse. Kummen er av skånsk sandsten, hvor det i bunnen finnes et avløp som har forbindelse til et hull nede i selve foten.

Det er ikke kjent hvordan den opprinnelige alterutsmykning har sett ut. På slutten av 1500-tallet ble det montert en treføyet altertavle med bibel- og katekismesitater. Tavlen ble tilsynelatende kassert omkring 1848, og ble gjenfunnet som delerom i en grisebinge. En av disse fløyene ses nå i Nationalmuseet. Den neste altertavlen var et maleri forestillende Kristi oppstandelse fra 1848 av Albert Küchler. Dette ble flyttet så kalkmaleriene kunne komme bedre til syne. Prekestolen er fra begynnelsen av 1600-tallet, og er i storfeltene dekorert med innskrifter fra det sene 1800-tallet. Kirkens orgel er et Bruhnorgel fra 1970 med 17 stemmer. Kirken har 200 sitteplasser.

## Kalkmalerier
Kirkens eldste kalkmalerier, som kan dateres på draktene, stammer fra ca. 1250. De ses i korbuen og fremstiller Kain og Abels offer. Resten av maleriene stammer fra 1430 – 1450 og er utført av det såkalte Kongstedverkstedet. Her er bibelske motiver som Jesu' dåp, erkeengelen Sct. Michael som sloss mot dragen, helgener som blir velsignet av en ubestemt pave samt fremstilling av sjeleveiing og dobbelt forbønn m.m. Maleriene ble avdekket i 1885, og er siden blitt restaurert i flere omganger. Enkelte av maleriene var i så dårlig stand at de ikke lenger ses. De kjennes dog fra akvareller i det sene 1800-tallet. 

## Referanser


## Eksterne lenker
*
Retura Norge

**Retura Norge** er en landsdekkende leverandør av avfallstjenester, stiftet i 2001 som omsetter for ca. 1,5 milliarder kroner. Retura Norge er organisert som et franchiseselskap med både kommunale og privateide selskaper som medlemmer. Retura Norge er eid av 31 selskaper innen avfallshåndtering.

## Referanser
Jacob Vargas

**Jacob Vargas** (født 1971) er en meksikansk&shy;født amerikansk skuespiller.

## Karriere
Vargas er kjent for sin rolle i Oscar-favoritten *[[Traffic]]* (2000) av Steven Soderbergh, med blant andre Benicio Del Toro, Michael Douglas, Don Cheadle, Topher Grace og Catherine Zeta-Jones. Han har også spilt i *[[Get Shorty]]* (1995), *[[Flight of the Phoenix (2004)|Flight of the Phoenix]]* (2004), *[[Jarhead]]* (2005) og *[[Death Race]]* (2008).

## Filmografi (utvalg)
* ** (2011) – Felix Medina (1 episode)
* *[[Medium (TV-serie)|Medium]]* (2011) – Eduardo Garcia (1 episode)
* *[[Devil (2010)|Devil]]* (2010) – Ramirez
* *[[Death Race]]* (2008) – Gunner
* *[[The Hills Have Eyes 2]]* (2007) – Carlos 'Crank' Medina.
* *[[Let's Kill Bobby Z]]* (2007) – Jorge Escobar
* *[[Bobby (2006)|Bobby]]* (2006) – Miguel
* *[[Jarhead]]* (2005) – Juan Cortez
* *[[Flight of the Phoenix (2004)|Flight of the Phoenix]]* (2004) – Sammi
* *[[Dragonfly (2002)|Dragonfly]]* (2002) – Victor
* *[[Six Feet Under]]* (2001) – Manuel 'Paco' Bolin (1 episode)
* *[[Dr. Dolittle 2]]* (2001) – Pepito (stemme)
* *[[Traffic]]* (2000) – Manolo Sanchez
* *[[Akutten]]* (1995) – Diablo (1 episode)
* *[[Get Shorty]]* (1995) – Yayo Portillo

## Eksterne lenker
*
Laura-saken

**Laura-saken** er navnet på den norske uoppklarte drapssaken hvor en 94 år gammel dame fra Molde ble funnet bakbundet og kvalt i sin egen seng 27. desember 1991. Saken har flere ganger blitt gjenopptatt, uten videre resultat.

## Saken
Samme kveld som damen ble funnet drept ble hennes grandnevø arrestert og siktet for drapet. Grandnevøen, som bodde i den dreptes hus, ble både varetektsfengslet og siktet. Han hevdet han lå og sov i husets andre etasje da grandtanten ble overfalt og kvalt. Etter at han fant grandtanten Laura død, ble han hentet inn til et rutinemessig politiavhør. Under fengslingsmøtet hevdet politijuristen at det ikke var funnet tegn til innbrudd i boligen. I 1993 ble saken henlagt «etter bevisets stilling». Privatetterforsker Tore Sandberg har gransket drapssaken, og mener politiet tuklet med bevisene i saken, dette ble også fremlagt i tv-serien *[[Brennpunkt (NRK)|Brennpunkt]]* i 2005.

## Referanser


## Eksterne lenker
* Uoppklart – Hvem drepte dem?
Ian McShane

**Ian David McShane** (født 29. september 1942 i Blackburn) er en britisk skuespiller.

## Karriere
McShane har vært i filmbransjen i 50 år, og spilt i godt over 100 filmer og TV-serier. En av hans mest kjente tidlige roller er tittelrollen i den britiske TV-serien *[[Lovejoy]]*, som holdt i seks sesonger (fra 1986 til 1994). De siste årene har han vært med i kjente filmer som *[[Agent Cody Banks]]* (2003), *[[We Are Marshall]]* (2006), *[[Shrek den tredje]]* (2007), *[[Kung Fu Panda]]* (2008), *[[Death Race]]* (2008) og *[[Pirates of the Caribbean: On Stranger Tides]]* (2011), samt TV-serien *[[Deadwood]]* (2004–06). I 2012 skal han spille i *[[Snow White and the Huntsman]]* (2012).

McShane vant en Golden Globe i 2005 for sin innsats i *[[Deadwood]]*, og ble også nominert i 2011 for *[[Pillars of the Earth]]*.

## Filmografi
* *[[John Wick: Chapter 4]]* (2022)
* *[[John Wick: Chapter 3 – Parabellum]]* (2019)
* *[[John Wick: Chapter 2]]* (2017)
* *[[Grimsby (film)|Grimsby]]* (2016)
* *[[John Wick]]* (2014)
* *[[Jack the Giant Slayer]]* (2013)
* *[[Snow White and the Huntsman]]* (2012) – Beith
* *[[Pirates of the Caribbean: On Stranger Tides]]* (2011) – Blackbeard
* *[[The Pillars of the Earth]]* (2010) – Waleran Bigod (8 episoder)
* *[[Trollmannens læregutt (film fra 2010)|Trollmannens læregutt]]* (2010) – forteller (ukredittert)
* *[[Kings (TV-serie)|Kings]]* (2009) – Kong Silas Benjamin (12 episoder)
* *[[Coraline og den hemmelige dør]]* (2009) – Sergei Alexander Bobinsky / Other Bobinsky (stemme)
* *[[Death Race]]* (2008) – Coach
* *[[Kung Fu Panda]]* (2008) – Tai Lung (stemme)
* *[[Det gylne kompasset]]* (2007) – Ragnar Sturlusson (stemme)
* *[[Hot Rod]]* (2007) – Frank Powell
* *[[Shrek den tredje]]* (2007) – Captain Hook (stemme)
* *[[We Are Marshall]]* (2006) – Paul Griffen
* *[[Deadwood]]* (2004–06) – Al Swearengen (36 episoder)
* *[[Scoop]]* (2006) – Joe Strombel
* *[[Agent Cody Banks]]* (2003) – Brinkman
* *[[Sexy Beast]]* (2000) – Teddy Bass
* *[[Lovejoy]]* (1986–94) – Lovejoy (73 episoder)
* *[[Columbo]]* (1990) – Leland St. John (1 episode)
* *[[Miami Vice]]* (1987–89) – Esteban Montoya / Gen. Manuel Borbon (2 episoder)
* *[[Dallas (TV-serie)|Dallas]]* (1989) – Don Lockwood (13 episoder)
* *[[War and Remembrance]]* (1988–89) – Philip Rule (8 episoder)
* *[[Magnum, P.I.]]* (1981–82) – David Norman / Edwin Clutterbuck (2 episoder)
* *[[Slaget om Storbritannia (film)|Slaget om Storbritannia]]* (1969) – Sgt. Pilot Andy

## Referanser


## Eksterne lenker
*
Jason Clarke

**Jason Clarke** (født 1969) er en australsk skuespiller.

## Karriere
Clarke har spilt små roller i flere kjente filmer, som *[[Death Race]]* (2008), *[[Public Enemies (film)|Public Enemies]]* (2009) og *[[Wall Street: Money Never Sleeps]]* (2010). Han har også vært innom TV-serier som *[[Pizzagjengen]]* og *[[Home and Away]]*.

Det kommende året har han landet en rekke store roller, som i John Hillcoats *[[Lawless]]* med Shia LaBeouf, Tom Hardy, Jessica Chastain, Mia Wasikowska og Gary Oldman, Kathryn Bigelows *[[Zero Dark Thirty]]* med Joel Edgerton, Jessica Chastain og Mark Strong, samt Baz Luhrmanns *[[Den store Gatsby (film fra 2013)|The Great Gatsby]]* (2013) med Leonardo DiCaprio, Carey Mulligan, Tobey Maguire og Joel Edgerton.

## Utvalgt filmografi
* *[[The Devil All the Time]]* (2020) – Carl Henderson
* *[[Mudbound]]* (2017) – Henry McAllan
* *[[All I See Is You]]* (2016) – James
* *[[Child 44]]* (2015) – Anatoly Brodsky
* *[[Everest (film)|Everest]]* (2015) – Rob Hall
* *[[Terminator Genisys]]* (2015) – John Connor
* *[[White House Down]]* (2013) – Stenz
* *[[The Green Blade Rises]]* (2013) – Tom Lincoln
* *[[Den store Gatsby (film fra 2013)|The Great Gatsby]]* (2013) – George Wilson
* *[[Zero Dark Thirty]]* (2012)
* *[[Lawless]]* (2012) – Howard Bondurant
* *[[Texas Killing Fields]]* (2011) – Rule
* *[[The Chicago Code]]* (2011) – Jarek Wysocki (13 episoder)
* *[[Trust (film)|Trust]]* (2010) – Doug Tate
* *[[Wall Street: Money Never Sleeps]]* (2010) – New York Fed Chief
* *[[Public Enemies (film)|Public Enemies]]* (2009) – 'Red' Hamilton
* *[[Brotherhood]]* (2006–08) – Tommy Caffee (29 episoder)
* *[[Death Race]]* (2008) – Ulrich
* *[[Home and Away]]* (2002) – Christopher 'Kick' Johnson (5 episoder)
* *[[Pizzagjengen]]* (1998) – Hank (1 episode)

## Referanser


## Eksterne lenker
*
Anita Hjertvik-saken

**Anita Hjertvik-saken** er en norsk uoppklart drapssak fra 1994–1995, hvor Anita Hjertvik ble funnet kvalt i sin leilighet på Grünerløkka i Oslo. Saken er senere blitt revurdert, men ikke gjenopptatt av politiet.

Onsdag 4. januar 1995 ble Anita Hjertvik, som da var 39 år gammel, funnet drept i sin leilighet. Det var moren og søsteren som fant henne.  Ifølge Kripos skal drapet ha skjedd den 30. desember 1994.

Politiet saumfarte den dreptes miljø på jakt etter drapsmannen, idet venninner fortalte at Hjertvik følte seg truet av en tidligere mannlig venn. Hennes tidligere samboer ble siktet og varetektsfengslet. Riksadvokaten krevde senere at politiet skulle frafalle siktelsen. Den tidligere samboeren gikk til erstatningssøksmål, som han tapte. Han ble kort tid etterpå funnet død i Østmarka. Politiet har ikke villet gjenoppta etterforskningen.

*[[Dagbladet]]* ble felt i PFU for å ha brutt god presseetikk i sin dekning av saken. PFU mente dekningen hadde brutt punktene 1.5, 4.1, 4.3, 4.6, 4.10 og 4.12 i Vær Varsom-plakaten. 

## Referanser
Robin Hood (2010)

***Robin Hood*** er et amerikansk-britisk actioneventyr fra 2010. Filmen er regissert av Ridley Scott, skrevet av Brian Helgeland, produsert av Scott og Russell Crowe, og har Crowe og Cate Blanchett i hovedrollene.

## Handling
Vi er i det trettende århundre. Kong Richard Løvehjerte (Danny Huston) dør i et slag i Frankrike, noe som gjør at krigeren Robin Longstride (Russell Crowe) og hans kompanjonger Little John (Kevin Durand), Will Scarlet (Scott Grimes) og Allan A'Dayle (Alan Doyle) bestemmer seg for å returnere til England. De krysser tilfeldigvis vei med Sir Robert Loxley (Douglas Hodge), som ble drept av Godfrey (Mark Strong) i et bakholdsangrep. Robin lover Robert å returnere sverdet hans til faren, Sir Walter (Max von Sydow). Vel fremme i hjemlandet, møter Robin den vakre enken til Robert, Lady Marian (Cate Blanchett), en sterk og uavhengig karakter som han umiddelbart faller for.

Men Robin kan ikke hvile lenge på laurbærene, for Godfrey er i England av en grunn: han har planer om å styrte den svake King John (Oscar Isaac) for at franskmennene skal ta over England. På enkleste vis tar han seg inn i kongehoffet, noe som betyr at riket snart kan være tapt. Kan Robin og vennene hans stoppe ham før det er for sent?

## Rolleliste

## Trivia
* Christian Bale og Sam Riley ble vurdert for rollen som Robin Hood før Russell Crowe ble castet.
* Kate Winslet, Cate Blanchett og Rachel Weisz var de tre førstevalgene for rollen som Marian. Winslet avslo tilbudet før Blanchett takket ja. Også Sienna Miller, Scarlett Johansson, Emily Blunt, Angelina Jolie, Natalie Portman, Nicole Kidman, Naomi Watts, Marion Cotillard, Charlize Theron og Annabelle Wallis ble vurdert for rollen.
* Russell Crowe er den eldste skuespilleren noen sinne som har spilt Robin Hood. Crowe var 45 år under innspillingen.
* Bryan Singer, Sam Raimi og Jon Turteltaub ble vurdert for å regissere filmen.

## Eksterne lenker
* 
*
Orbis Litterarum

***Orbis Litterarum*** (latin for *litteraturens krets*) er et dansk internasjonalt tidsskrift for litteraturforskning, grunnlagt i 1943 av Frederik Julius Billeskov Jansen og Jens Kruuse.

Tidsskriftet konsentrerer seg primært om europeisk og amerikansk litteratur, og publiserer peer reviewed originale artikler om allmenn og komparativ litteratur, genre og perioder. Tidsskriftet ønsker å forbinde de mange litteraturteoritiske retninger. Orbis Litteraturm publiserer på hovedspråkene, og redaktører er fra 2006 Lars Ole Sauerberg, Morten Nøjgaard og Bengt Algot Sørensen.

## Referanser
Dennis Gansel

**Dennis Gansel** (født 4. oktober 1973 i Hannover) er en tysk manusforfatter, skuespiller og regissør. 

## Karriere
Gansel er best kjent for dramafilmen Napola – Elite für den Führer. Gansel har også mottatt internasjonal kritikk for flere av sine tyske filmer. Han har gjennom sitt arbeid med den tyske skuespilleren Max Riemelt spilt inn en rekke filmer. Gansel og Riemelt er kjent for sitt unike filmsamarbeid.

## Filmografi
* 1999 — *Das Phantom*
* 2001 — *Mädchen, Mädchen*
* 2004 — * [[Napola – Elite für den Führer]] *
* 2008 — *The Wave*
* 2010 — *We Are The Night*
* 2011 — *205 – Room of Fear*
* 2012 — *The Forth State*

## Tyske priser
* Adolf-Grimme-prisen 2001 for filmen Das Phantom
* Bundesfilm-prisen for 2003 beste manus, for filmen Napola – Elite für den Führer
* Bayerische filmpris 2005 for Napola – Elite für den Führer

## Referanser


## Eksterne lenker
* 
*
Dialogen i helvete mellom Machiavelli og Montesquieu

***Dialogen i helvete mellom Machiavelli og Montesquieu*** (fransk: *Dialogue aux enfers entre Machiavel et Montesquieu*) er en politisk satire og pamflett som ble skrevet av Maurice Joly, en fransk advokat og satiriker med politiske synspunkter som var konservative, monarkistiske og legitimistiske. Pamfletten var et angrep på Napoleon IIIs politiske ambisjoner, og ble utgitt i Genève og deretter i Brussel i Belgia i 1864.

Ettersom det var ulovlig å kritisere monarkiet, forsøkte Joly å smugle sin pamflett inn i Frankrike. Politiet konfiskerte så mange eksemplarer de kunne, og pamfletten ble forbudt. Etter at forfatterskapet ble tilbakeført til Joly, ble han stilt for retten den 25. april 1865 og dømt til 15 måneders fengsel ved *Sainte-Pélagie*. Den 14. juli 1878 begikk Joly selvmord.

Satiren angriper Napoleon IIIs politiske ambisjoner, og benytter djevelske renkesmeder i helvete som dramaturgisk grep. Napoleon III angripes i en dialog mellom Machiavelli og Montesquieu, som sitter i helvete og diskuterer verdensherredømmet. I 25 dialoger forsvarer «Montesquieu» (forfatteren) de humanistiske verdier som Maurice Joly anklager Napoleon III for å ha avskaffet, mens Napoleon III er forkledd som «Machiavelli» for å unngå den franske sensuren.

Joly synes selv å ha lånt fra en populær roman av Eugène Sue, *Folkets mysterier*, hvori konspiratorene var jesuittene. Jøder nevnes ikke i noen av disse to arbeidene.

Ingen av disse to arbeidene nevner jødene som konspiratører. Jolys verk dannet likevel grunnlaget for den storslåtte konspirasjonsteorien i det velkjente russiske falsumet *[[Sions vises protokoller]]*, som beskrev en angivelig plan om jødisk verdensherredømme og har blitt brukt av antisemitter som «bevis» i kampen mot jødene. De såkalte «protokollene» er imidlertid et nesten ordrett plagiat fra satiren til Joly.

## Referanser


## Eksterne lenker
* ''Dialogue aux enfers entre Machiavel et Montesquieu'' ved Prosjekt Gutenberg
* «Dialogue in Hell», engelsk oversettelse
2. etappe av Giro d’Italia 2012

**2. etappe av [[Giro d'Italia 2012]]** ble kjørt den 6. mai 2012 og gikk i en løype på 206 km fra Herning til Herning. Etappen endte i en massespurt hvor briten Mark Cavendish var sterkest og vant etappen. Selv om Taylor Phinney fikk problemer ca. 7,5 km før mål kom han inn sammen med hovedfeltet og beholdt ledertrøya etter etappen. Både Thor Hushovd og Alexander Kristoff lå begge godt an i feltet når spurten begynte, men Kristoff veltet og Hushovd var ikke sterk nok mot slutten. Hushovd måtte ta til takke med en 7.-plass, Gabriel Rasch kom sammen med resten av feltet på en 168.-plass, mens Alexander Kristoff fikk haltet seg over målstreken på en 197.-plass.

## Eksterne lenker
*  Resultater på gazzetta.it
*  Resultater på gazzetta.it
Casa Buonaparte

**Casa Buonaparte** (fransk: *La maison Bonaparte*) er Napoléon Bonapartes barndomshjem og ligger i den korsikanske byen Ajaccio. Bygningen var opprinnelig et leilighetkompleks som stod ferdig på 1600-tallet, men Bonaparte-familien kjøpte ut Giuseppie-familien og mellom 1682 og 1923 var hele bygningen i familiens eie. Bygningen er svært kjent ettersom Napoleon bodde der sine første år, før han ble sendt til fastlandet for å gå på skole. Bygningen er renovert en rekke ganger og idag finnes det et museum innredet i nøyaktig samme stil som da Napoleon vokste opp her. I første etasje er det også en museumsbutikk.
## Referanser


## Eksterne lenker
*
Erguotou

***Erguotou*** (forenklet kinesisk: 二锅头, tradisjonell kinesisk: 二鍋頭, pinyin: *Èrguōtóu*; også kalt «kinesisk hvit sprit» eller «kinesisk vodka») er en type *[[baijiu]]* (distillert sprit) fra durra, produsert i Folkerepublikken Kina. Den vanligste versjonen er *Red Star Er Guo Tou Jiu* (红星, *Hóng xīng*, «Røde stjerne»), som produseres i forskjellige styrker, opp til 56% alkoholvolum.. Et annet kjent mere er *Niulanshan* (牛栏山). 

*Er guo tou* betyr at den er dobbeltdestillert (ordrett «hoden av annen potte»). Den er klar og sterk og trenger seks måneders produksjonstid. 

## Referanser
Jonathan Biabiany

**Jonathan Ludovic Biabiany** (født 28. april 1988) er en fransk fotballspiller som fra 30. juni 2019 er klubbløs.

## Referanser


## Eksterne lenker
* 
* Tutto Calciatore Profil
Zhouzhuang

**Zhouzhuang** (kinesisk: 周庄镇, pinyin: *Zhōuzhuāng Zhèn*) er en storkommune i provinsen Jiangsu i Folkerepublikken Kina, 30 km sør for Suzhou. Den tilhører byfylket Jiangyin i byprefekturet Wuxi.

Zhouzhuang er en av de mest kjente av Kinas kanalbyer og dermed et viktig turistmål. Den historiske bykjerne er gjennomtrukket av mange kanaler som omgis av gamle historiske bygninger.

Zhouzhuang var en gang en blomstrende handelsby som spesialiserte seg på silke, steintøy og korn. Den tiltrakk seg mandariner og lærde som bygde staselige hjem og steinbruer fra Yuandynastiets til Qingdynastiets tid. 

Blant severdighetene fra Mingdynastiets tid er *Zhang-hallen*, en stor residens med 70 værelser, og *Shen-hallen* med sine 100 værelser. *Chengxutempelet* er en daoistisk helligdom fra Songdynastiets tid. 

## Billedgalleri

File:Canal in Zhouzhuang China.jpg
File:Zhouzhuang 3.jpg
File:Zhouzhuang 8.jpg
File:Zhouzhuang1.jpg
File:Shen Wansan-md.jpg


## Referanser


## Eksterne lenker
* 

* Lokalregjeringens hjemmeside
Katalogtjeneste

**Katalogtjeneste** (fra eng: Directory service), også kalt **oppslagstjeneste**, er en informasjonstjeneste som baserer seg på oppslag i en katalog for assosierte verdier, som for eksempel ved oppslag i en ordbok eller telefonkatalog. En katalogtjeneste er en relativt enkel tilordning fra nøkler til verdier, i henhold til et bestemt skjema. Innen anvendt informatikk og databehandling brukes katalogtjenester i utstrakt grad for å lagre strukturert informasjon, som slik er søkbar for klienter som trenger denne informasjonen. En katalogtjeneste kan bygges opp på mange måter, men de mest utbredte og brukte i dag baserer seg på konsepter fra standarden X.500, som ble lansert av ITU-T i 1988. Microsofts Active Directory (AD) er en av disse.
Fleur Pellerin

**Fleur Pellerin** (født 29. august 1973 i Seoul i Sør-Korea) er en fransk økonom og politiker som 16. mai 2012 ble fransk minister for småbedrifter og innovasjon. Hun ble deretter minister for kultur og kommunikasjon. Pellerin gikk ut av regjeringen i februar 2016.

Hun ble franskadoptert som spedbarn og kom til Frankrike i februar 1974. Da hun var 16 år tok hun baccalauréat og begynte så på høyere økonomisk utdannelse. 

Hun har blant annet arbeidet som conseillère référendaire ved Cour des comptes, og rådgiver for François Hollande.

## Referanser
Christian Pineau

**Christian Paul Francis Pineau** (født 14. oktober 1904 i Chaumont-en-Bassigny i Haute-Marne, død 5. april 1995 i Paris) var en fransk sosialistisk politiker, utenriksminister 1956-1958, og motstandsmann under andre verdenskrig.

## Bakgrunn og virke
Pineau studerte statsvitenskap og juss. Etter studiene arbeidet han fra 1931 i Banque de France og senere for Banque de Paris et des Pays-Bas. I 1938 viet han seg til fagforeningsarbeid og ble sekretær i det økonomiske råd i Confédération générale du travail, samtidig som han var redaktør for fagforeningsavisen *Le Peuple*.

Under andre verdenskrig ble han engasjert i motstandsarbeid. I november 1940 startet han utgivelsen av undergrunnsavisen *Libération*.  Motstandsgruppen han var engasjert i, *Phalanx*, var skeptisk til general Charles de Gaulle, men ved hjelp av Pineaus mellomkomst, fikk hans frie franske styrker støtte fra fagforeningsfolk og sosialister. Pineau ble arrestert av tyskerne og ble sendt til konsentrasjonsleiren Buchenwald, der han satt til krigens slutt.

Etter verdenskrigen ble han innvalgt i Nasjonalforsamlingen. Han representerte partiet Section française de l'internationale ouvrière. Pineau fikk ministerposter, først som forsyningsminister i 1945, så som minister for offentlig arbeid og samferdsel fra 1947 til 1948, finans- og økonomiminister 1948 og minister for offentlig arbeid, samferdsel og turisme fra 1948 til 1950. I februar 1956 ble han utenriksminister og var sentral under Suezkrisen senere samme år. Han undertegnet i 1957 Roma-traktaten på vegne av Frankrike. Den kalde krigen og avkolonisering var andre sentrale spørsmål i hans tid som utenriksminister. Etter overgangen til den femte republikk i 1958 tapte Pineau sitt sete i Nasjonalforsamlingen. Han satt i ledelsen for sosialistpartiet til 1966.

Pineau utga barnebøker, samt memoarer fra sitt liv i politikken.

Han var medlem av Frigjøringsordenen, storoffiser av Æreslegionen, ble tildelt Croix de guerre 1939–1945 med tre anførsler og mottok Motstandsmedaljen med rosett. Av britene ble han hedret med utnevnelse til kommandør av Den britiske imperieordenen, av belgierne mottok han storkors av Leopoldsordenen, samt Croix de guerre.

## Referanser


## Litteratur
* Vladimir Trouplin: *Dictionnaire des compagnons de la Libération*, Bordeaux: Elytis, 2010, s. 825–827
Bjørn Christophersen

**Bjørn Olafssøn Christophersen** (1900–1985) var en norsk offiser i Hæren.

Christophersen fullførte Krigsskolen i 1921 og Den militære høyskole i 1923. I 1936 tok han generalstabseksamen. Under andre verdenskrig kom han til Storbritannia, der han i 1942 ble oberst og stabssjef ved Forsvarets overkommando.

I 1946 ble han hovedsekretær for Forsvarskommisjonen av 1946, ledet av Trygve Bratteli. Samme år ble han også sjef for Trøndelag Dragonregiment. Fra 1949 til 1953 var han direktør ved Forsvarets høgskole. Christophersen var sjef for Tysklandsbrigaden fra 1950 til 1951 og for Tysklandskommandoen fra 1952 til 1953. Han var så sjef for 6. divisjon før han i 1955 ble utnevnt til generalmajor og stabssjef i Forsvarsstaben. Christophersen var fra 1956 til 1961 sjef for Hæren. Etter perioden som hærsjef var han fra 1962 til 1971 sjef for Forsvarets krigshistoriske avdeling.

## Utmerkelser

Christophersen ble utnevnt til kommandør med stjerne av St. Olavs Orden.

## Bibliografi
* *Vårt forsvars historie. En oversikt frem til 1940*, Oslo: Gyldendal, 1978. ISBN 82-05-10419-0
* *Forsvarets gamle underoffisersstand. Dens innsats på sivile felter*, Oslo: Gyldendal, 1978. ISBN 82-05-11151-0, ISBN 82-05-11150-2
* *Forsvarets plass i norsk historie*, Oslo: Forsvarets krigshistoriske avdeling, 1971
* *Norsk militært tidsskrift 1830–1930*, Oslo: Oslo militære samfunn, 1931

## Referanser
I Want to Tell You

**«I Want to Tell You»** er en sang av The Beatles som ble skrevet av George Harrison. Den ble først utgitt 6. august 1966 på deres syvende album *[[Revolver (album)|Revolver]]*. Tre dager senere ble «I Want to Tell You» inkludert på den amerikanske utgaven av *Revolver*. Teksten handler om å ha mye man vil fortelle, men at det er vanskelig å få satt ord på det.

## Innspilling

Harrison hadde problemer med å finne på en tittel på sine sanger i 1960-årene. Da «Love You To» ble innspilt, het den først «Granny Smith». Derfor fleipet John Lennon og foreslo «Granny Smith Part Friggin' Two» som foreløpig tittel. Men lydtekniker foreslo epletypen «Laxton's Superb» som arbeidstittel etter hvert som innspillingen startet opp 2. juni 1966 i Abbey Road Studios. De spilte først inn fem gjennomganger av grunnkompet med gitar, piano og trommer. Deretter supplerte de med vokal, harmonivokal, maracas, tamburin og mer piano på tagning 3. Dermed var alle spor på firesporsteipen brukt opp, så produsent George Martin foretok en kopiering/overføring av de fire sporene til to spor på en annen firesporsteip. Ergo hadde de igjen to spor til rådighet. Alle fire medlemmene bidro så med håndklapp på et av de sporene. 3. juni la Paul McCartney på bass på siste tilgjenglige spor, og dette med at bassen ble lagt på til sist, ville etter hvert bli veldig vanlig, spesielt året etter da de spilte inn *[[Sgt. Pepper's Lonely Hearts Club Band]]*.

## Musikere og instrumenter

*George Harrison: elektrisk gitar, håndklapp, vokal
*John Lennon: tamburin, håndklapp, harmonivokal
*Paul McCartney: bass, piano, håndklapp, harmonivokal
*Ringo Starr: trommer, maracas, håndklapp

«I Want to Tell You» er åpningsporet på konsertalbumet *[[Live in Japan]]* som Harrison ga ut 13. juli 1992. Opptaket er fra desember 1991,

## Referanser


## Eksterne lenker
* «I Want to Tell You» på The Beatles' offisielle webside
* Sangteksten (hentet fra George Harrisons offisielle webside)
Thoralf Evje

**Thoralf Johannes Irgens Evje** (født 8. desember 1903 i Vestre Aker, død 1976) var en norsk jurist og embetsmann.

Evje ble i 1926 ferdig utdannet jurist. Han drev advokatforretning på Notodden 1929 til 1935 og var deretter skatteinspektør i Bærum. Under andre verdenskrig ble Evje arrestert og i 1943 ble han sendt til konsentrasjonsleiren Sachsenhausen, der han ble sittende til krigens slutt.

I 1948 ble han ble ansatt hos Riksmeklingsmannen. Evje var riksmeklingsmann fra 1954 til 1964. Deretter var han byfogd i Oslo fra 1964 til 1969.

Evje var engasjert i lokalpolitikken for Arbeiderpartiet. Han var fra 1946 til 1952 medlem av kommunestyret og formannskapet i Bærum, der han også var varaordfører.

## Utgivelser
* Paal Berg, Thoralf Evje og Magnus Bjerkholt: *Arbeidstvistloven, tjenestetvistloven, lønnsnemndloven*, Oslo: Grøndahl, 7. utgave, 1973

## Referanser